OpenLLM-France/wikimedia huggingface dataset:
# Plat combinat

Un plat combinat és una mena de plat únic ofert a alguns bars i restaurants que es caracteritza per servir un plat, sovint ovalat, amb un tros de tall (carn a la planxa, botifarra, peix, etc.) i diversos acompanyaments (típicament, almenys amanida i patates fregides), entre els quals sol haver productes fregits. La idea és oferir un plat ràpid de preparar al moment, econòmic i variat.
En aquests locals, és típic que hi hagi una desena de plats combinats, la majoria dels quals comparteixen molts ingredients o de vegades només canvia el producte principal, i es mostren en cartells o menús amb fotos i un nombre consecutiu. Aquests plats, doncs, no solen tenir un nom sinó un número, diferent a cada establiment, seguit d'una enumeració dels productes que conté i gairebé sempre una foto orientativa.
Els productes principals que caracteritzen cada un poden ser, per exemple, carn a la planxa, com costelles de porc, llom, bistec, llibrets de llom, etc.; peix (lluç, tonyina, peixets de platja, etc.) fregit o a la planxa, sípia a la planxa, ous ferrats, pollastre a l'ast, botifarra, etc.

## Acompanyaments clàssics als plats combinats

* Amanida d'enciam, tomàquet i de vegades ceba, oliva, etc. és un acompanyament que no sol faltar
* Bunyols de bacallà o altres tipus de bunyol salat
* Calamars a la romana, unes llesques com a acompanyament, però a llocs on hi ha turisme massiu estranger de vegades és l'element principal d'una de les opcions
* Cansalada fregida, una o dues llesques fines, fregides, com a acompanyament
* croquetes, unes quantes, iguals o variades, com a acompanyament
* Ous ferrats, un o dos, com a protagonista o acompanyament
* Patates fregides, un acompanyament molt habitual en aquests plats
# Hariana (Panjab)

Hariana és una ciutat i municipalitat del districte d'Hoshiarpur, al Panjab, Índia. Porta el nom pel guru Hari Sen i està situada a 31° 38′ N, 75° 50′ E﻿ / ﻿31.64°N,75.84°E﻿ / 31.64; 75.84 a 15 km d'Hoshiarpur. Al cens del 2001 consta amb una població de 7.813 habitants; la població anterior era el 1868 de 7.745 persones, el 1881 de 6.472 i el 1901 de 6.005. Del 1846 al 1860 fou capital de tehsil. La municipalitat es va crear el 1867.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Klaus Fischer

Klaus Fischer (Kreuzstraßl, el 27 de desembre de 1949) és un exfutbolista i entrenador alemany. Com a futbolista destacava per les seves xilenes.
Klaus Fischer amb la selecció alemanya - Plantilles de navegació :
Selecció de futbol d'Alemanya Federal – Copa del Món de futbol 1978
1 Maier •
2 Vogts •
3 Dietz •
4 Rüssmann •
5 Kaltz •
6 Bonhof •
7 Abramczik •
8 Zimmermann •
9 Fischer •
10 Flohe •
11 Rummenigge •
12 Schwarzenbeck •
13 Konopka •
14 D. Müller •
15 Beer •
16 Cullmann •
17 Hölzenbein •
18 Zewe •
19 Worm •
20 H. Müller •
21 Kargus •
22 Burdenski •
Seleccionador: Schön
Selecció de futbol d'Alemanya Federal – Copa del Món de Futbol 1982
1 Schumacher •
2 Briegel •
3 Breitner •
4 K. Förster •
5 B. Förster •
6 Dremmler •
7 Littbarski •
8 Fischer •
9 Hrubesch •
10 Müller •
11 Rummenigge •
12 Hannes •
13 Reinders •
14 Magath •
15 Stielike •
16 T. Allofs •
17 Engels •
18 Matthäus •
19 Hieronymus •
20 Kaltz •
21 Franke •
22 Immel •
Entrenador: Derwall :
# Machias (Maine)

Machias és una població dels Estats Units a l'estat de Maine (EUA). Segons el cens del 2000 tenia 2.353 habitants.

## Demografia

Segons el cens del 2000, Machias tenia 2.353 habitants, 939 habitatges, i 503 famílies. La densitat de població era de 65,4 habitants/km².
Dels 939 habitatges en un 24,7% hi vivien nens de menys de 18 anys, en un 38,3% hi vivien parelles casades, en un 11,9% dones solteres, i en un 46,4% no eren unitats familiars. En el 37,6% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,75.
Per edats la població es repartia de la següent manera: un 18,9% tenia menys de 18 anys, un 20,4% entre 18 i 24, un 21,3% entre 25 i 44, un 20,9% de 45 a 60 i un 18,5% 65 anys o més.
L'edat mediana era de 36 anys. Per cada 100 dones de 18 o més anys hi havia 81,9 homes.
La renda mediana per habitatge era de 24.318 $ i la renda mediana per família de 36.705 $. Els homes tenien una renda mediana de 29.107 $ mentre que les dones 21.538 $. La renda per capita de la població era de 13.902 $. Entorn del 15,6% de les famílies i el 23,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Machias». American Fact Finder. Oficina del Cens dels Estats Units, 12-01-2010. Arxivat de l'original el 10 de febrer 2020. [Consulta: 7 d’agost 2010].
* ↑ «Geographic Comparison Table- Machias». American Fact Finder. Oficina del Cens dels Estats Units, 12-01-2010.
# Myomyscus brockmani

Myomyscus brockmani és una espècie de mamífer rosegador de la família dels múrids. Viu a altituds de fins a 1.500 msnm a Etiòpia, Kenya, la República Centreafricana, Somàlia, el Sudan, el Sudan del Sud, Tanzània i Uganda. El seu hàbitat natural són les sabanes situades en zones rocoses. És una espècie en risc mínim, és a dir, no sembla que hi hagi cap amenaça significativa per a la seva supervivència. L'espècie fou anomenada en honor del zoòleg britànic Ralph Evelyn Drake-Brockman.

## Referències

* ↑ Cassola, F. Myomyscus brockmani. UICN 2016. Llista Vermella d'espècies amenaçades de la UICN, edició 2016, consultada el 7 novembre 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 57. ISBN 978-0801893049.
# Plata (desambiguació)

«Plata» té aquests significats:
* Plata nativa
* Plata (color)
* Plata (recipient)
* Plata (element)
* Riu de la Plata és l'estuari creat pel riu Paraná i el riu Uruguai
* Manitas de Plata, nom real Ricardo Baliardo, músic.
* El Dofí del Plata és una petita espècie de cetacis que viu a les aigües costaneres del sud-est sud-americà
# Hariana

Hariana és el nom dels següents llocs:
* Haryana, estat i comarca de l'Índia sota domini britànic.
* Hariana (Panjab), ciutat del districte d'Hoshiarpur al Panjab.
# Saint-Gilles

«Saint-Gilles» té aquests significats:
* Saint-Gilles (francès) o Sint-Gillis-Obbrussel (neerlandès), comuna a la Regió de Brussel·les-Capital
* Saint-Gilles (francès) o Abadia de Sant Geli, abadia a Saint-Gilles-du-Gard (França)
* Saint-Gilles (Ille i Vilaine), municipi francès al departament d'Ille i Vilaine (regió de Bretanya)
* Saint-Gilles (Indre), municipi francès al departament de l'Indre (regió de Centre)
* Saint-Gilles (Manche), municipi francès al departament de Manche (regió de Baixa Normandia)
* Saint-Gilles (Marne), municipi francès al departament del Marne (regió de Xampanya-Ardenes)
* Saint-Gilles (Saona i Loira), municipi francès al departament de Saona i Loira (regió de Borgonya)
* Saint-Gilles-Croix-de-Vie, municipi francès al departament de Vendée (regió de País del Loira)
* Saint-Gilles-de-Crétot, municipi francès al departament del Sena Marítim (regió de Alta Normandia)
* Saint-Gilles-de-la-Neuville, municipi francès al departament del Sena Marítim (regió de Alta Normandia)
* Saint-Gilles-des-Marais, municipi francès al departament de l'Orne (regió de Baixa Normandia)
* Saint-Gilles-du-Gard (francès) o Sant Geli (municipi del Gard) (occità), municipi francès al departament del Gard
* Saint-Gilles-du-Mené, municipi francès al departament de Costes del Nord (regió de Bretanya)
* Saint-Gilles-les-Bois, municipi francès al departament de Costes del Nord (regió de Bretanya)
* Saint-Gilles-les-Forêts, municipi francès al departament de l'Alta Viena (regió del Llemosí)
* Saint-Gilles-Pligeaux municipi francès al departament de Costes del Nord (regió de Bretanya)
* Saint-Gilles-Vieux-Marché, municipi francès al departament de Costes del Nord (regió de Bretanya)
* Cantó de Saint-Gilles, cantó francès del departament del Gard (regió del Llenguadoc-Rosselló)
* Cantó de Saint-Gilles-Croix-de-Vie, cantó francès al districte de Les Sables-d'Olonne (departament de la Vendée)
* La Salvetat-Saint-Gilles, municipi al departament francès de l'Alta Garona
# Kennett (Missouri)

Kennett és una població dels Estats Units a l'estat de Missouri. Segons el cens del 2000 tenia 11.260 habitants.

## Demografia

Segons el cens del 2000, Kennett tenia 11.260 habitants, 4.540 habitatges, i 3.069 famílies. La densitat de població era de 652,8 habitants per km².
Dels 4.540 habitatges en un 31,9% hi vivien nens de menys de 18 anys, en un 49% hi vivien parelles casades, en un 15,2% dones solteres, i en un 32,4% no eren unitats familiars. En el 28,9% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,93.
Per edats la població es repartia de la següent manera: un 26,9% tenia menys de 18 anys, un 8,7% entre 18 i 24, un 25,3% entre 25 i 44, un 22,9% de 45 a 60 i un 16,2% 65 anys o més.
L'edat mediana era de 37 anys. Per cada 100 dones de 18 o més anys hi havia 79,5 homes.
La renda mediana per habitatge era de 26.088 $ i la renda mediana per família de 34.167 $. Els homes tenien una renda mediana de 29.958 $ mentre que les dones 18.770 $. La renda per capita de la població era de 14.397 $. Entorn del 20,5% de les famílies i el 26,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kennett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Kennett». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Línia evolutiva de Paras

Aquesta línia evolutiva de Pokémon inclou Paras i Parasect.

## Paras

Paras és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola i planta. Evoluciona en Parasect.

### Característiques

Excava per xuclar les arrels dels arbres. Els bolets de la seva esquena creixen a càrrec seu. En el joc Pokémon Go es necessiten 50 caramels de Paras per evolucionar-lo a Parasect.

## Parasect

Parasect és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola i planta. Evoluciona de Paras.

### Característiques

Una parella de paràsits en què el bolet ha ocupat a l'insecte. Prefereixen els llocs humits.

## Enllaços externs

* Web oficial de Pokémon
* Paras a Bulbapedia (anglès)
* Parasect a Bulbapedia (anglès)

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].
* 1 2 Pokémon Red de Nintendo Game Boy
Espècies de Pokémon :
# Muntanyes Talkeetna

Les muntanyes Talkeetna (en anglès Talkeetna Mountains; en ahtna Dghelaay tahwt’aene) són una serralada d'Alaska, als Estats Units. Es troben al nord d'Anchorage, entre les muntanyes Chugach, a l'est, i la serralada d'Alaska, que les tanca en un semi-arc al nord-oest. El seu punt més elevat és el mont Sovereign, de 2.697 msnm. La serralada s'estén uns 150 quilòmetres de nord a sud. La majoria de la terra és de propietat estatal i acull nombrosos mamífers, com ara ossos grizzly, ossos negres, ants, caribús, llops, goluts i muflons de Dall.

## Referències

* 1 2 «Talkeetna Mountains - Peakbagger.com». [Consulta: 27 octubre 2022].
* ↑ "Talkeetna Mountains Subregion". Alaska Department of Natural Resources Division of Mining, Land and Water. Retrieved 26 December 2009.
# Hari Kunzru

Hari Kunzru (Londres, 1969) és un escriptor britànic d'origen mitjà caixmirí. La seva novel·la Transmission es va publicar en castellà títulada Leila.exe. És novel·lista, editor i periodista free-lance. Després d'estudiar anglès a la Universitat d'Oxford, es va llicenciar en literatura i filosofia a la Universitat de Warwick. Ha publicat relats curts en diverses revistes, recollits en el volum Noise (2005). La seva primera novel·la, El transformista (2002), va guanyar els premis Betty Trask (2002), Somerset Maugham (2003) i va quedar finalista en el Whitbread First novel Award (2002). A la seva segona novel·la, Leila.exe (2004) explora el món d'Arjun Mehta, un programador que aconsegueix una feina a Silicon Valley que no resulta com s'havia imaginat. Amb aquest llibre va guanyar el premi Decibel dels British Book Awards i el New York Times el va incloure a la seva llista de llibres notables de l'any. També va ser reconegut per la revista Granta com un dels millors escriptors de menys de quaranta anys. Les seves obres plantegen la immigració, la pobresa o l'erosió dels estàndards democràtics com a efectes de la globalització econòmica i cultural. Com a periodista col·labora en publicacions angleses i internacionals, com The Guardian, Daily Telegraph, The Economist i Wired. Actualment, Kunzru és protector de la Comissió de Drets Humans de Guantánamo.
En aquesta novel·la satíricament es mostren les peripècies de les vides paral·leles de dos personatges: Arjun Mehta és un programador indi que aconsegueix un contracte de treball als Estats Units. que resulta ser d'explotació i subcontractació. Guy Swiftis és un creatiu de publicitat anglès addicte a la cocaïna que viu una visa plena de luxes.
Quan el despatxen, Arjun Mehta alliberarà un virus informàtic que es propaga per tot el món fent aparèixer una imatge d'una ballarina estrella de Bollywood. Les conseqüències d'aquest virus acabaran afectant la vida regalada de Guy Swiftis, que serà confós amb un mafiós albanès i patirà l'aplicació de la política d'expulsió d'immigrants il·legals de la Unió Europea.

## Referències

* ↑ «Hari Kunzru». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
# Salvelinus leucomaenis

Salvelinus leucomaenis és una espècie de peix de la família dels salmònids i de l'ordre dels salmoniformes.

## Subespècies

* Salvelinus leucomaenis imbrius (Jordan & McGregor, 1925)
* Salvelinus leucomaenis leucomaenis (Pallas, 1814)
* Salvelinus leucomaenis pluvius (Hilgendorf, 1876)

## Referències

* ↑ «Salvelinus leucomaenis». Catalogue of Life. (anglès) (anglès)

## Enllaços externs

* AQUATAB (anglès)
# Kelmė

Kelmė escoltar (?·pàg.) és una ciutat al centre de Lituània al comtat de Šiauliai, amb una població a la ratlla d'11.000 habitants. És el centre municipal i administratiu del districte municipal de Kelmė.

## Història

Abans de la Segona Guerra Mundial, Kelmė (en ídix: Kelm) va ser la llar d'un famós col·legi rabínic, el Talmud Torá Kelm.
Segons un cens de 1897,de 3914 habitants de Kelmė, 2710 eren membres de la població jueva de la ciutat, la gran majoria dels quals eren comerciants i vivien en el poble.

## Ciutats agermanades

* Biłgoraj, Polònia
* Hódmezővásárhely, Hongria

## Enllaços externs

* Kelmė - Lloc web oficial (lituà) (anglès)
# Macumba (instrument musical)

* Aquest article tracta sobre l'instrument musical. Si cerqueu una religió afroamericana, vegeu «Macumba (religió)».
La Macumba brasilera és un instrument musical de percussió que van transmetre les persones d'origen africà quan van ser portades al Nou Món.

## Referències

* ↑ van de Kamp, Linda. Violent Conversion: Brazilian Pentecostalism and Urban Women in Mozambique (en anglès). Boydell & Brewer, 2016, p. 70. ISBN Boydell & Brewer.
# Marc Esteve (rector del Seminari Conciliar de Barcelona)

Marc Esteve (actiu durant el s. XVI), fou un prevere catòlic català.
Va ser el primer rector del Seminari Conciliar de Barcelona, des de l'any de la seva creació el 1593 i fins al 1597, a partir d'una acta emesa pel bisbe de Barcelona Joan Dimes Loris el dia 19 de novembre de 1593. Al seu torn, el rector Esteve va nomenar procuradors per al Seminari Sebastià Garan, Joan B. Matas i Miquel Cornet, que reberen l'encàrrec de prendre possessió de les antigues propietats que havien pertangut a les monges que havien ocupat fins llavors el monestir de les Canoneses, i que a partir del 20 de novembre de 1593 es convertí en el Seminari de Montalegre quan el rector Esteve "cerró y abrió las puertas del Convento en señal de que tomaba posesión del mismo en calidad de primer Rector".

## Referències

* ↑ Subirà i Blasi, Enric; Martí, Casimir (pròleg). El Seminari de Barcelona, (1593-1917):aportació per a una anàlisi de la influència de la formació del clergat en el desenvolupament del pensament catòlic a Catalunya. Barcelona: Publicacions de l'Abadia de Montserrat, 1993, p. 450 (Scripta et documenta ; 49). ISBN 8478264701. OCLC 803511442.
* ↑ Subirà i Blasi, 1993, p, 27
* ↑ Subirà i Blasi, 1993, p. 28
* 1 2 Codina y Formosa, Juan B.; Alabart, Gumersind. Efemérides para la historia del seminario conciliar de Barcelona (en castellà). Barcelona: Imprenta de la casa provincial de la Caridad, 1908, p. 19. OCLC 892304162.
# Nana dels Peixos II

* No s'ha de confondre amb Nana dels Peixos o Nana dels Peixos I.
Peixos II (Psc II) és una galàxia nana esferoidal situada a la constel·lació dels Peixos descoberta el 2010 en les dades obtingudes per l'Sloan Digital Sky Survey. La galàxia és localitza a una distància d'aproximadament 180 kpc (kiloparsecs) del Sol. És classifica com a galàxia nana esferoïdal (dSph) significant que té una forma allargada amb un radi efectiu d'aproximadament 60 pc i proporció de l'eix d'aproximadament 5:3.
Peixos II és un de les més petites i tènues galàxies satèl·lits de la Via Làctia —la seua lluminositat integrada és aproximadament 10.000 voltes la del Sol (magnitud absoluta d'aproximadament −5), el qual correspon a la lluminositat d'un cúmul globular mitjà.
La població estel·lar de Peixos II consisteix principalment en estrelles moderadament antigues formades fa 10–12 mil milions d'anys. La metal·licitat d'aquestes estrelles velles és baixa, de -2,3 <[Fe/H] <−1,7, cosa que significa que el percentatge de la seva massa que consisteix en "metalls pesants", això és elements químics distints de l'hidrògen i l'heli, no és superior a 1/80 del percentatge corresponent al Sol.
El 2016, els treballs de seguiment de Pegasus III van posar de relleu que tant ell com Peixos II es troben relativament a prop (aproximadament 43 kpc) i comparteixen velocitats radials similars en l'estàndard galàctic del marc de descans (nota: no és el mateix que la LSR). Això suggereix que aquestes dues galàxies satèl·lits poden estar realment associades entre sí, tot i que cal confirmar-ho amb més mesures espectroscòpiques.

## Referències

* ↑ «Identifying Local Group field galaxies that have interacted with the Milky Way» (en anglès). Monthly Notices of the Royal Astronomical Society, 2012, pàg. 1808–1818. DOI: 10.1111/J.1365-2966.2012.21793.X.
* ↑ «The Local Tully-Fisher relation for dwarf galaxies». Astronomical Journal, 2017, pàg. 6–6. DOI: 10.3847/1538-3881/153/1/6.
* 1 2 3 «The observed properties of dwarf galaxies in and around the Local Group» (en anglès). Astronomical Journal, 1, 05-06-2012, pàg. 4. DOI: 10.1088/0004-6256/144/1/4.
* ↑ Dmitry Makarov «A Catalog of Neighboring Galaxies» (en anglès). Astronomical Journal, 4, 01-04-2004, pàg. 2031–2068. DOI: 10.1086/382905.
* 1 2 Belokurov, V.; Walker, M. G.; Evans, N. W.; Gilmore, G.; Irwin, M. J. The Astrophysical Journal, 712, 2010, pàg. L103. arXiv: 1002.0504. Bibcode: 2010ApJ...712L.103B. DOI: 10.1088/2041-8205/712/1/L103.
* ↑ Kim, Dongwon; Jerjen, Helmut; Geha, Marla; Chiti, Anirudh; Milone, Antonino P. The Astrophysical Journal, 833, pàg. 16. arXiv: 1608.04934. Bibcode: 2016ApJ...833...16K. DOI: 10.3847/0004-637X/833/1/16.

## Bibliografia

* Sand, David J; Strader, Jay; Willman, Beth; Zaritsky, Dennis; McLeod, Brian The Astrophysical Journal, 756, 2012, pàg. 79. arXiv: 1111.6608. Bibcode: 2012ApJ...756...79S. DOI: 10.1088/0004-637X/756/1/79.
# Sambra

La sambra (de l'Algaravia zámra, i aquest de l'àrab clàssic zamr, 'tocata'), també coneguda com a sambra mora, és una dansa flamenca dels gitanos de Granada. És de ritme ràpid i sol anar acompanyada per un instrument de vent, com la dolçaina.
Es creu que és resultat de l'evolució d'anteriors danses morisques. La sambra mora té algunes similituds amb la dansa del ventre. La sambra es va fer típica de les cerimònies nupcials gitanes, però, els gitanos la ballen pels turistes a les grutes i els turons del Sacromonte (Granada). Es va prohibir a Espanya durant una època per ser considerada una dansa pecadora, quan en realitat només era sensual. En els temps moderns, ha sigut adoptada per les balladores Carmen Amaya, La Chunga i Pilar López Júlvez. Es balla amb els peus descalços, amb castanyoles als dits, la brusa nuada sota el bust i la faldilla llarga assegurada a l'altura del maluc amb amplis plecs per fer-la surar en l'aire.

## Referències

* ↑ «Sambra». Gran Enciclopèdia Catalana. Barcelona: Grup Enciclopèdia Catalana.
* ↑ «zambra». Diccionario de la lengua española. Real Academia Española (castellà).

## Enllaços externs

* Al voltant de la sambra del Sacromonte Arxivat 2012-09-24 a Wayback Machine. (castellà)
# Pilgrimage

«Pilgrimage» té aquests significats:
# Kond

Kond fou un dels set caps tribals hongaresos que mobilitzaren el poble hongarès al segle x des d'Àsia fins a Europa.

## Biografia

Kond fou cap de la tribu hongaresa dels Jenő i un dels set líders tribals hongaresos, juntament amb Előd, Tas, Töhötöm, Ond, Huba i el príncep Álmos.
Segons la crònica medieval coneguda com la Gesta Hungarorum, a aquest cap se l'anomena Kend. Després de l'ocupació de la conca dels Carpats, el Gran Príncep Árpád atorgà diversos territoris als seus caps, i en particular a Kond, pare de Korcán, li donà els territoris des de l'antiga ciutat del rei Àtila fins als assentaments de Százhalom i Diód, i al seu fill la protecció de la gent d'una fortalesa. Més endavant, Korcán donà el seu nom a aquesta ciutat, que encara existeix en l'actualitat.
A l'obra medieval de Simon Kézai, el cap és nomenat Könd, essent el capità del cinquè exèrcit dels hongaresos. Va viure prop de Nyír, i els seus fills eren Kücsid i Kopján.
# Magnioursilita

La magnioursilita és un mineral de la classe dels silicats que rep el nom de la seva composició química.

## Característiques

La magnioursilita és un nesosilicat de fórmula química Mg₄(UO₂)₄(Si₂O₅)₅(OH)₆·20H₂O. Forma una sèrie de solució sòlida amb la calcioursilita.

## Formació i jaciments

Va ser descoberta al dipòsit d'urani d'Oktyabr'skoye, a la localitat de Kyzyltyube-Sai, dins el districte de Khodzhent (Província de Sughd, Tadjikistan), sent l'únic indret de tot el planeta on ha estat descrita aquesta espècie mineral.

## Referències

* ↑ «Magnioursilite» (en anglès). Mindat. [Consulta: 26 setembre 2022].